# Aiguat de 1940

* Proverbi
* «Quan arriba l'aiguat, hi ha pas res de salvat.»
L'aiguat de 1940 o aiguat de Sant Lluc va ser un episodi de pluges torrencials que va tenir lloc l'octubre de 1940 a la zona est dels Pirineus, específicament a la Catalunya Nord i el nord-est de la Catalunya Sud, que provocà inundacions devastadores.
El període de pluges als Pirineus Orientals s'allargà del 16 al 20 octubre. Oficialment es registraren 840 mm de pluja només comptant el 17 d'octubre, registre que el converteix en el rècord de precipitació registrat a Europa en 24 hores, malgrat que els serveis meteorològics havien estat interromputs a causa de la II Guerra Mundial. Tanmateix, una mestra de Sant Llorenç de Cerdans va anotar 1930 mm durant els cinc dies que s'allargà l'episodi, 1.000 mm dels quals concentrats el 17 d'octubre. Les pluges foren menors a la Muntanya Negra. El Canal del Migdia es va trencar a causa de les pluges caigudes als Pirineus.
Es varen desbordar gairebé tots els rius des de la conca del Llobregat fins a la de la Tet. A Catalunya, van quedar destruïts 58 ponts i 380 cases. Unes 175.000 hectàrees de conreu es varen negar completament. A la Catalunya Nord, uns 200 edificis van esfondrar-se i tres centrals hidroelèctriques van quedar totalment destruïdes, entre elles la de la Llau.
El balanç humà de l'episodi va ser de més de 400 morts. La zona més devastada va ser la de l'entorn del massís del Canigó, on hi va haver més de 200 víctimes.
Aquest episodi va provocar un gran impacte en els habitants de les comarques que van patir les destrosses. A Olot ha quedat en la memòria en forma de poemes o cançons que recorden tal efemèride amb to irònic.

## Referències

* ↑ Soutadé (1993) p. 164
* 1 2 3 4 Catalunya, Servei Meteorològic de Catalunya Generalitat de. «75 anys de l'Aiguat de Sant Lluc de 1940». [Consulta: 20 octubre 2020].

## Bibliografia

* Becat, Joan; Soutadé, Gérard (editors). L'aiguat de 40. Inundacions catastròfiques i polítiques de prevenció a la Mediterrània nord-occidental. Actes del congrés de Vernet: "Les inundacions d'octubre de 1940 a Catalunya: 50 anys després" 18-20 d'octubre de 1990 (en català i francès). Barcelona: Generalitat de Catalunya, 1993. ISBN 8439326424. Arxivat 2014-12-04 a Wayback Machine.
* Huguette, Vivian «G. Soutadé : Les inondations d'octobre 1940 dans les Pyrénées Orientales». Revue de géographie alpine, vol. 82, nº 2, 1994, pàg. 159-160.
* Jacob, Nicolas «La crue d'octobre 1940 dans la basse vallée du Tech (Roussillon), d'après les dossiers des sinistrés». Annales de Géographie, vol. 106, nº 596, 1997, pàg. 414-424.
* Pardé, Maurice «La crue fantastique d'octobre 1940 dans le Roussillon». Revue de géographie alpine, vol. 29, nº 2, 1941, pàg. 353-357. DOI: 10.3406/rga.1941.4312.
* Soutadé, Gérard. Les inondations d'octobre 1940 dans les Pyrénées-Orientales. Perpinyà: Conseil général, Direction des archives départementales, 1993, p. 351. ISBN 978-2-86066-025-9. LCCN 94166617.
* Soutadé, Gérard. «"La Crue" et l'Aiguat del 40». A: La Crue. Pézilla-la-Rivière: Publications de l'Olivier, 2007. ISBN 9782908866322. [La crue és una obra de ficció de Miquel Maurette inspirada en l'aiguat, que aparegué per primer cop el 1949 i se'n feren noves edicions els anys 1959, 1971 i 1982. Va ser traduïda al català el 1959]
* Maurette, Miquel; Oller i Rabassa, Joan (pròleg). L'aiguat: narracions. Barcelona: Barcino, 1959 (col. Tramuntana, 2).

## Enllaços externs

* Agrupació d'Estudis Torellonencs. «L'aiguat de 1940. 75 anys». Arxivat de l'original el 8 de desembre 2019. [Consulta: 8 desembre 2019].
* Petit, Alfons. «L'aiguat més devastador». Diari de Girona, 20-10-2015.